joelniklaus/EU_Wikipedias huggingface dataset:
Βίνλαντ

Βίνλαντ, Βάινλαντ ή Γουίνλαντ (Αρχαία Σκανδιναβική Γλώσσα: Vínland, σημαίνει "η Γη της Αμπέλου"), είναι η παραθαλάσσια περιοχή της Βόρειας Αμερικής η οποία εξερευνήθηκε από τους Βίκινγκ, όπου ο Ισλανδός εξερευνητής Λέιφ Έρικσον αποβιβάσθηκε πρώτη φορά το έτος 1000 Κ.Ε., περίπου πέντε αιώνες πριν από τα ταξίδια του Χριστόφορου Κολόμβου και του Τζον Κάμποτ. Βίνλαντ ήταν το όνομα που δόθηκε στην Βόρεια Αμερική ως προς την έκταση που εξερευνήθηκε από τους Βίκινγκ, κατά πάσα πιθανότητα συμπεριλαμβανομένης και της Νέας Γης και του Κόλπου του Αγίου Λαυρεντίου μέχρι και του βορειοανατολικού Νιου Μπράνσγουικ (όπου εντοπίζονται και τα ομώνυμα αμπέλια).

Το 1960, αρχαιολογικά ευρήματα οικισμού Βίκινγκ στην Βόρεια Αμερική (πλησίον της Γροιλανδίας) ανακαλύφθηκαν στην τοποθεσία Λ'ανς ο Μέντοους στο βορειότερο άκρο της νήσου της Νέας Γης. Πριν από τα αρχαιολογικά ευρήματα, η Βίνλαντ ήταν γνωστή μόνο από τα παλαιά Σκανδιναβικά Έπη και την μεσαιωνική ιστοριογραφία. Η ανακάλυψη του 1960 οριστικώς απέδειξε την προ-κολομβιανή αποίκιση της αμερικανικής ηπείρου από τους Βίκινγκ. Η τοποθεσία Λ'Ανς ο Μέντοους (L'Anse aux Meadows) πιθανώς ανταποκρίνεται στον οικισμό Στράουμφιερδ (Straumfjörð) ο οποίος αναφέρεται στα σκανδιναβικά έπη (saga) του Έρικ του Ερυθρού.

Παραπομπές

Βιβλιογραφία
 Jones, Gwyn (1986). The Norse Atlantic Saga: Being the Norse Voyages of Discovery and Settlement to Iceland, Greenland, and North America. Oxford University Press. .
 Sverrir Jakobsson, "Vínland and Wishful Thinking: Medieval and Modern Fantasies," Canadian Journal of History (2012) 47#3 pp. 493–514.

Ιστορία της Βόρειας Αμερικής
NGC 4697

O NGC 4697 (γνωστός στους ερασιτέχνες αστρονόμους και ως Caldwell 52) είναι ελλειπτικός γαλαξίας που απέχει περί τα 40 ως 50 εκατομμύρια έτη φωτός από τη Γη και βρίσκεται στην Παρθένο (αστερισμό). Ωστόσο δεν ανήκει στο καθαυτό Σμήνος Γαλαξιών της Παρθένου: αποτελεί μέλος της «Ομάδας του NGC 4697», μιας ομάδας γαλαξιών που περιλαμβάνει αρκετούς πολύ μικρότερους γαλαξίες, καθώς και τον NGC 4731, και είναι μία από τις πολλές ομάδες που αποτελούν μία νότια επέκταση του Υπερσμήνους γαλαξιών της Παρθένου.

Η απόσταση του NGC 4697 από τη Γη δεν είναι γνωστή με κάποια ακρίβεια: Διάφορες μετρήσεις έχουν δώσει τιμές για αυτή από 28 μέχρι 76 εκατομμύρια έτη φωτός. Σύμφωνα με την Εξωγαλαξιακή Βάση Δεδομένων της NASA, ο μέσος όρος αυτών των μετρήσεων είναι περίπου 38 εκατομμύρια έτη φωτός, ενώ κατά τη βάση δεδομένων SIMBAD η απόσταση είναι περίπου 50 εκατομμύρια έτη φωτός.

Στο κέντρο του γαλαξία υπάρχει μαύρη τρύπα μεγάλης μάζας. Η μάζα της έχει εκτιμηθεί από 160 μέχρι 190 εκατομμύρια ηλιακές μάζες.

Παραπομπές

Εξωτερικοί σύνδεσμοι
 

Ελλειπτικοί γαλαξίες
Παρθένος (αστερισμός)
4697
052
Εκλογές ηγεσίας κεντροαριστεράς 2017

Οι εκλογές για την ηγεσία της κεντροαριστεράς πραγματοποιήθηκαν στις 12 Νοεμβρίου 2017, στις οποίες συμμετείχαν εννέα  υποψήφιοι. Εκτός από την Ελλάδα κάλπες στήθηκαν σε Κύπρο, Γαλλία, Γερμανία, Ηνωμένο Βασίλειο και άλλες χώρες της Ευρώπης. Επίσης κάλπες στήθηκαν σε Η.Π.Α., Καναδά και Αυστραλία.

Επειδή κανένας από τους υποψηφίους δεν κέρδισε την απαιτούμενη πλειοψηφία, διεξήχθησαν επαναληπτικές εκλογές στις 19 Νοεμβρίου, μεταξύ της Φώφης Γεννηματά και του Νίκου Ανδρουλάκη.

Άλλοι υποψήφιοι ήταν ο επικεφαλής του κινήματος Το Ποτάμι Σταύρος Θεοδωράκης, ο δήμαρχος Αθηναίων Γιώργος Καμίνης, ο πρώην υπουργός Γιάννης Ραγκούσης και άλλοι.

Νικήτρια αναδείχθηκε η Φώφη Γεννηματά, η οποία επικράτησε του Νίκου Ανδρουλάκη με 56,75%.

Στις εκλογές συμμετείχαν περισσότεροι από 210.000 Έλληνες πολίτες, οι οποίοι ψήφισαν στον πρώτο γύρο των εκλογών.

Τη διαδικασία εκλογής της ηγεσίας για τον νέο φορέα της Κεντροαριστεράς υποστήριξε το ΠΑ.ΣΟ.Κ., Το Ποτάμι, η Δημοκρατική Αριστερά και τα μικρότερα κόμματα που απαρτίζουν τη Δημοκρατική Συμπαράταξη.

Οι εκλογές διοργανώθηκαν από επιτροπή, υπό την προεδρία του Νίκου Αλιβιζάτου.

Πλαίσιο εκλογής
 Υποψηφιότητα μπορεί να υποβάλει κάθε Έλληνας ή Ελληνίδα, εγγεγραμμένος/η στους εκλογικούς καταλόγους. Οι ενδιαφερόμενοι θα πρέπει να υποβάλλουν την υποψηφιότητά τους μέχρι το μεσημέρι της Παρασκευής 8 Σεπτεμβρίου μαζί με παράβολο των 2.000 ευρώ.

 Ως την Παρασκευή 22 Σεπτεμβρίου θα χρειαστεί να καταθέσουν και 1.000 υπογραφές από τουλάχιστον 7 περιφέρειες της χώρας με μίνιμουμ 50 υπογραφές από κάθε μία από αυτές περιφέρεια. Οι υποψηφιότητες θα επικυρωθούν στις 26 Σεπτεμβρίου.

 Θα καταβληθεί προσπάθεια για τη διεξαγωγή τουλάχιστον μιας τηλεοπτικής συζήτησης με όλους τους υποψηφίους πριν από τον πρώτο γύρο και μιας ακόμη ανάμεσα στους δύο επικρατέστερους υποψηφίους, μεταξύ πρώτου και δεύτερου γύρου.

 Η εκλογική διαδικασία θα διεξαχθεί στις 5 Νοεμβρίου, αν χρειαστεί δεύτερος γύρος στις 12 Νοεμβρίου.

 Το ψηφοδέλτιο θα είναι ένα και θα περιλαμβάνει τα ονόματα όλων των υποψηφίων. Οι ψηφοφόροι θα εκδηλώνουν την προτίμησή τους σημειώνοντας το πολύ έναν σταυρό προτίμησης.

 Θα εξετασθεί η δυνατότητα, εκτός από τη δια ζώσης ψηφοφορία, να διεξαχθεί και ψηφοφορία εξ αποστάσεως.

 Οι πολίτες που θα συμμετάσχουν στη διαδικασία θα κληθούν να συνεισφέρουν ως 4 ευρώ, θα προβλέπεται διαφορετικό ποσό για νέους και για άνεργους. Το ποσό που θα συγκεντρωθεί θα καταβληθεί για την κάλυψη της δαπάνης της εκλογικής διαδικασίας.

Υποψηφιότητες

Υποψήφιοι

Τηλεμαχίες
Διεξήχθησαν δύο τηλεμαχίες (debates) για τους υποψηφίους ηγεσίας: η πρώτη στις 30 Οκτωβρίου 2017 και η δεύτερη στις 6 Νοεμβρίου. Και οι δύο μεταδόθηκαν ζωντανά από την ΕΡΤ2.

Αποτελέσματα

Παραπομπές

Εξωτερικοί σύνδεσμοι

Υποψήφιοι
 Νίκος Ανδρουλάκης
 Κωνσταντίνος Γάτσιος 
 Φώφη Γεννηματά
 Σταύρος Θεοδωράκης
 Γιώργος Καμίνης
 Γιάννης Μανιάτης
 Απόστολος Πόντας
 Γιάννης Ραγκούσης
 Δημήτρης Τζιώτης

Άλλοι
 

Πανελλήνιο Σοσιαλιστικό Κίνημα
Το Ποτάμι
Δημοκρατική Αριστερά
Κίνημα Αλλαγής
Εσωκομματικές Εκλογές στην Ελλάδα
Νάσουα

Η Νάσουα (αγγλ. Nashua) είναι μια πόλη στην κομητεία Χίλσμπορο (Hillsborough) του Νιου Χάμσαϊρ στις Ηνωμένες Πολιτείες. Από την απογραφή του 2010, η Νάσουα είχε συνολικό πληθυσμό 86.494 κατοίκων, καθιστώντας τη δεύτερη μεγαλύτερη πόλη στην πολιτεία μετά το Μάντσεστερ. Από το 2016 ο πληθυσμός είχε αυξηθεί σε περίπου 87.882 κατοίκους.
Χτισμένο γύρω από την πλέον απομακρυσμένη κλωστοϋφαντουργία, τις τελευταίες δεκαετίες έχει σαρωθεί στην οικονομική ανάπτυξη του νότιου Νιου Χάμσαϊρ, ως τμήμα της περιοχής της Βοστόνης. Η Νάσουα ονομάστηκε δύο φορές ως «Καλύτερο μέρος για να ζήσεις στην Αμερική» στις ετήσιες έρευνες του περιοδικού Money. Είναι η μόνη πόλη που έλαβε την πρώτη θέση στην κατάταξη δύο φορές - το 1987 και το 1998.

Γεωγραφία

Η Νάσουα βρίσκεται στη νοτιοανατολική περιοχή Χίλσμπορο στις 42 ° 45'04 "N 71 ° 28'51" Δ (42.751038, -71.480817). Συνορεύει νότια με την κομητεία Middlesex της Μασαχουσέτης.
Σύμφωνα με το Γραφείο Απογραφής Ηνωμένων Πολιτειών, η πόλη έχει συνολική έκταση 82,6 τ.χλμ., εκ των οποίων τα 79,9 χλμ. Το νερό, περιλαμβάνει το 3,25% της πόλης. Το ανατολικό όριο της Νάσουα σχηματίζεται από τον ποταμό Merrimack και η πόλη περιλαμβάνεται από τον ποταμό Νάσουα και το Brook Salmon, τους παραπόταμους του Merrimack. Το Pennichuck Brook αποτελεί το βόρειο όριο της πόλης. Το υψηλότερο σημείο της Νάσουα είναι ο λόφος Gilboa στο νότιο τμήμα της πόλης, σε υψόμετρο 130 μ. 
Η πόλη συνορεύει στα ανατολικά με τον ποταμό Merrimack, απέναντι από τον οποίο βρίσκεται η πόλη Χούντσον, στη Νέα Χάμπσφιρ.

Κλίμα

Η Νάσοθα έχει ένα υγρό ηπειρωτικό κλίμα τεσσάρων εποχών (Köppen Dfb), με μακρινούς, κρύους, χιονισμένους χειμώνες και πολύ ζεστά και κάπως υγρά καλοκαίρια. Η άνοιξη και το φθινόπωρο είναι σχετικά σύντομες μεταβατικές εποχές. Η μηνιαία μέση ημερήσια θερμοκρασία κυμαίνεται από -5,2 ° C τον Ιανουάριο έως 21,6 ° C τον Ιούλιο. Κατά μέσο όρο, υπάρχουν 9,4 ημέρες υψηλών θερμοκρασιών 32 ° C και 8,7 ημέρες χαμηλότερων θερμοκρασιών από -18 ° C. Οι χιονοπτώσεις, οι βαρύτερες από τις οποίες συνήθως εκτελούνται μέσω των φυσιολάτρων, έχουν κατά μέσο όρο περίπου 140 εκατοστά ανά εποχή, αλλά μπορούν να διαφέρουν σημαντικά από έτος σε έτος.

Πόλεις του Νιου Χάμσαϊρ
Μαζί για την Καταλονία (2017)

Το Μαζί για την Καταλονία (καταλανικά: Junts per Catalunya) είναι πολιτικός συνασπισμός της Καταλονίας που σχηματίστηκε γύρω από τον πρώην πρόεδρο της Κυβέρνησης της Καταλονίας Κάρλες Πουτζδεμόν και το Καταλανικό Ευρωπαϊκό Δημοκρατικό Κόμμα (PDeCAT) με αφορμή τις περιφερειακές καταλανικές εκλογές του Δεκεμβρίου του 2017 και τις πολιτικές αναταραχές που ακολούθησαν τη συμβολική ανακήρυξη της ανεξαρτησίας της περιφέρειας τον Οκτώβριο του ίδιου έτους. Είναι ο πολιτικός σχηματισμός που ανήκει ο νυν πρόεδρος της Ζενεραλιτάτ, Κιμ Τόρα.

Ιστορία 
Οι πολιτικές αναταραχές που οδήγησαν στην ανακήρυξη της ανεξαρτησίας της Καταλονίας τον Οκτώβριο του 2017 από τον τότε πρόεδρο της Ζενεραλιτάτ, Κάρλες Πουτζδεμόν, οδήγησαν στην άρση του αυτοδιοίκητου της περιφέρειας από την Ισπανική Κυβέρνηση και την οργάνωση νέων περιφερειακών εκλογών τον Δεκέμβριο. Με τον Πουτζδεμόν να έχει απομακρυνθεί από τη θέση του και να έχει καταφύγει στο Βέλγιο αποφεύγοντας την προφυλάκιση και πολλά μέλη της τέως κυβέρνησης του συνασπισμού Μαζί για το Ναι (όπως ο αντιπρόεδρος Οριόλ Ζουνκέρας) στη φυλακή με κατηγορίες για εξέγερση, αποφασίστηκε η δημιουργία ενός νέου συνασπισμού που θα ενσωμάτωνε τόσο μέλη του PDeCAT όσο και ανεξάρτητους πολίτες όπως ο συγγραφέας Ζάουμε Καμπρέ, ο ιστορικός Ζοζέ Μαρία Σαβατέ ή ο πρόεδρος της Εθνικής Καταλανικής Συνέλευσης Ζόρδι Σάντσεθ. 

Στις εκλογές που ακολούθησαν, ο συνασπισμός κατέλαβε 34 έδρες, όντας το ισχυρότερα από τα αποσχιστικά κόμματα, και στη γενική καταμέτριση δεύτερο από τους Πολίτες που κατέλαβαν 36. Εν γένει, τα αποσχιστικά κόμματα κατάφεραν την απόλυτη πλειοψηφία με 70 έδρες έναντι των 65 των υπολοίπων κομμάτων. Μετά από τις αποτυχημένες προσπάθειες ψήφισης του Κάρλες Πουτζδεμόν και του Ζόρδι Σάντσεθ ως νέου προέδρου, στις 17 Μαΐου, με τη θετική ψήφο της Ρεπουμπλικανικής Αριστεράς και την αποχή της Λαϊκής Υποψηφιότητας Ενότητας, το μέλος του συνασπισμού και νούμερο 11 στον εκλογικό κατάλογο για τη Βαρκελώνη Κιμ Τόρα ορίστηκε νέος πρόεδρος της Ζενεραλιτάτ με απλή πλειοψηφία.

Δείτε επίσης

Δημοκρατικό Ευρωπαϊκό Καταλανικό Κόμμα

Παραπομπές 

Κόμματα της Καταλονίας
Ρακέλ Μορέλ

υ
| όνομα = Ρακέλ Μορέλ
| εικόνα = 
| πραγματικό_όνομα = Ρακέλ  Ροσάριο Ρουίς Μορέλ
| ημερομηνία γέννησης = 

H Ρακέλ Μορέλ (προφορά: [rakel moɾeʎ], Raquel del Rosario Ruiz Morell, γενν. 4 Φεβρουαρίου 1960) είναι Μεξικανή ηθοποιός, η οποία έγινε περισσότερο γνωστή από την τηλενουβέλα Esmeralda.

Γεννήθηκε στη Μορέλια το 1959. Είναι παντρεμένη με τον κινηματογραφιστή Φερνάντο Νέσμε, αλλά δεν έχουν αποκτήσει παιδιά. Ενδιαφέρεται αρκετά για την αστρολογία. Αν και γεννημένη καθολική έχει ασπαστεί την Σερβική Ορθόδοξη Εκκλησία για προσωπικούς λόγους.

Φιλμογραφία
Contrato con la muerte - 1982, ως Ρακέλ
Seducción - 1986, ως Μόνικα
Rosa Salvaje - 1987/88, ως Παουλίνα
Amor en Silencio - 1988, ως Λισμπέτ
Mi segunda madre - 1989, ως Ρακέλ
Amor de nadie - 1990/91, ως Χίλντα Σάντ
Milagro y magia - 1991, ως Γιολάντα
Mágica juventud - 1992/93, ως Σουσάνα
María José - 1995, ως Νατάλια ντε λα Κρους ντε Καμπουσάνο
Pobre Niña Rica - 1995/96, ως Καρόλα Μεδράνο
Esmeralda - 1997, ως Δόνια Μπλάνκα ντε Βελάσκο ντε Πενιαρρεάλ
La usurpadora - 1998, ως Καρολίνα Καρίγιο
Gotita de amor - 1998, ως Μπερνάρδα ντε Σαντιάγο
Locura de amor - 2000, ως Παουλίνα Ουρτάδο
Carita de Ángel - 2000/01, ως Μινέρβα Γκαμπόα ντε Αλβαράδο
El juego de la vida - 2001/02, ως Κονσουέλο Ντουάρτε
Mujer, casos de la vida real - 2001/03, ως Τερέσα
Clase 406 - 2002/03, ως Γιολάντα Μποχορκές
Amor Real - 2003, ως Μαρία Κλάρα ντε Ερέδια
Cero y van 4 - 2004, ως Τερέσα (ταινία)
Sexo impostor - 2005, ως Ινές (ταινία)
Sueños y caramelos - 2005, ως Ροσάουρα
Pablo y Andrea - 2005, ως Έλεν Σλάτερ
Las Dos Caras de Ana - 2006/07, ως Ρεμπέκα
La rosa de Guadalupe - 2008, ως Χούλια
Un gancho al corazón - 2008/09, ως Βοηθός (γκεστ εμφάνιση)
Mujeres Asesinas 2 - 2009, ως Όλγα Μεντόσα, Επεισόδιο: "Λάουρα, Η μπερδεμένη" (Σεζόν:2, Επεισόδιο:3)
Zacatillo, un lugar en tu corazón - 2010, ως Κάρμεν
Cuando Me Enamoro - 2010/11, ως Αγκάτα Μπελτράν
Triunfo del amor - 2010/11, ως Νόρμα (γκεστ εμφάνιση)
Amorcito corazón - 2011/12, ως Αδελφή Ερνεστίνα
Amores verdaderos - 2012/13, ως Τομασίνα Λάγος
De que te quiero, te quiero - 2013/14, ως Ρόσα Βαλντές
El bienamado - 2017, ως Χενερόσα Σιενφουέγος Μοντάνιο

Βραβεία & υποψηφιότητες

Βραβεία TVyNovelas

Παραπομπές

Εξωτερικοί σύνδεσμοι

Raquel Morell's Facebook account

Μεξικανές ηθοποιοί κινηματογράφου
Μεξικανές ηθοποιοί τηλεόρασης
Ινδική καστανή μαγκούστα

H Ινδική καστανή μαγκούστα (Herpestes fuscus) είναι μικρό σαρκοφάγο θηλαστικό της οικογένειας των μαγκουστών (Herpestidae). Μοιάζει πολύ με την βραχύουρη μαγκούστα της νοτιοανατολικής Ασίας και από κάποιους θεωρείται ότι αποτελέι υποείδος της τελευταίας. Απαντά στην νοτιοδυτική Ινδία και την Σρι Λάνκα. Γενικά είναι σπάνιο είδος.

Περιγραφή
Η ινδική καστανή μαγκούστα είναι μεγάλη εν σχέσει με τά άλλα είδη μαγκουστών στα νότια της οροσειράς των Δυτικών Γκατς. Έχει σκούρο καστανόχρωμο σώμα και πόδια μαύρα. Το μήκος της ουράς φτάνει τα δύο τρίτα του μήκους σώματος και είναι πιο φιουντωτή από της μικρής ασιατικής μαγκούστας.

Κατανομή
Η ινδική καστανή μαγκούστα είναι ενδημική της νότιας Ινδίας (κυρίως στα Δυτικά Γκατς) και της Σρι Λάνκα. Ωστόσο έχει ανακαλυφθεί ένας ακμάζων πληθυσμός στην νήσο Βίτι Λέβου των Φίτζι.

Παραπομπές

Εξωτερικοί σύνδεσμοι

Ερπηστίδες
Θηλαστικά της Ασίας
Άγιος Ευστάθιος Αμμοχώστου

Ο Άγιος Ευστάθιος είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

Πληθυσμός 
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

Παραπομπές

Πηγές 

Κοινότητες της Επαρχίας Αμμοχώστου
Αγία Τριάδα Αμμοχώστου

Η Αγία Τριάδα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

Πληθυσμός 
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

Παραπομπές

Πηγές 

Κοινότητες της Επαρχίας Αμμοχώστου
ERGO

Η ERGO είναι όμιλος ασφαλιστικών εταιρειών που ανήκει στην Munich Re. Ιδρύθηκε το 1997 και έχει έδρα το Ντίσελντορφ. Η ERGO είναι ένας από τους μεγαλύτερους ασφαλιστικούς ομίλους στην Ευρώπη. Λειτουργεί σε περισσότερες από 30 χώρες, ειδικά στην Ευρώπη και την Ασία. Στην Ευρώπη, η ERGO ισχυρίζεται ότι είναι ο νούμερο 1 στους τομείς ασφάλισης υγείας και νομικών εξόδων, ενώ στην εγχώρια αγορά της Γερμανίας είναι μεταξύ των ηγετών της αγοράς. Έχει πάνω από 40.000 εργαζόμενους πλήρους απασχόλησης. Με έσοδα ύψους 18 δισ. ευρώ, η ERGO προσφέρει διάφορα είδη ασφαλιστικών και λοιπών υπηρεσιών. Η ERGO και οι εταιρείες της ισχυρίζονται ότι έχουν 40 εκατομμύρια πελάτες, εκ των οποίων 20 εκατομμύρια στη Γερμανία. Η Munich Re κατέχει μερίδιο 99,69% της ERGO.

Ιστορία

Η ERGO Group AG δημιουργήθηκε στα τέλη του 1997 από τη συγχώνευση της Victoria Holding AG και της Hamburg-Mannheimer AG. το τελευταίο εξελίχθηκε από την εταιρία ασφάλισης ζωής του Αμβούργου-Mannheimer-Gruppe της Αμβούργου-Mannheimer Versicherungs-AG.

Κύριες δραστηριότητες

Ο όμιλος ERGO είναι μία από τις μεγαλύτερες γερμανικές ασφαλιστικές εταιρείες. Οι δραστηριότητές του περιλαμβάνουν την ασφάλεια ζωής, την ασφάλιση υγείας, την ασφάλιση ζημιών και ασφάλισης αστικής ευθύνης, ασφάλιση νομικής προστασίας, ταξιδιωτική ασφάλιση και χρηματοπιστωτικές υπηρεσίες. Οι κύριες δραστηριότητες του ομίλου επικεντρώνονται σε ιδιώτες πελάτες, εταιρικά συνταξιοδοτικά συστήματα και μεσαίου μεγέθους επιχειρήσεις. Στην Ευρώπη, η ERGO είναι η πρώτη στον τομέα της ασφάλισης υγείας και νομικών εξόδων. στην εγχώρια αγορά της Γερμανίας η ERGO ισχυρίζεται ότι ανήκει στους ηγέτες της αγοράς σε όλες τις επιχειρηματικές δραστηριότητες.

Εξωτερικοί σύνδεσμοι
ergo.com

Επιχειρήσεις της Γερμανίας
Κορράδος της Ιβρέας

O Κορράδος, ιταλ. Corrado Conone (απεβ. 1001) από τον Οίκο της Ιβρέας ήταν μάργραβος της Ιβρέας (970-1001) και δούκας του Σπολέτο & Καμερίνο (996-1001).

Βιογραφία
Ήταν ο τρίτος γιος του Βερεγγάριου Β΄ της Λομβαρδίας ("Ιταλίας") & μαργράβου της Ιβρέας και της Βίλλας των Μποζονιδών, κόρης του Μπόζο μαργράβου της Τοσκάνης.

Μεγαλύτεροι αδελφοί του ήταν ο Άνταλμπερτ της Λομβαρδίας και ο Γκυ μάργραβος της Ιβρέας. Ο Κορράδος έγινε από τον πατέρα του κόμης της Βεντιμίλια, μάλλον ο πρώτος της περιοχής. Στην εποχή του η Λομβαρδία με πρωτεύουσα την Παβία διεκδικούσε ανεξαρτησία από τον βασιλιά της Γερμανίας.

Οι Gesta Mediolanensium αναφέρουν ότι έκανε ειρήνη με τον Όθωνα Α΄ της Γερμανίας, ενώ ο πατέρας του και οι αδελφοί του όχι. Γι' αυτό το 957 έγινε κόμης του Μιλάνου. Το 962 ο Όθων Α΄ πήρε γαίες, που ανήκαν στον Γκυ και στον Κορράδο και τις έδωσε στον επίσκοπο της Μόντενα. Όταν το 965 ο Άνταλμπερτ εγκατέλειψε την Ιβρέα, ο Όθων Α΄ εγκατέστησε τον Κορράδο ως μάργραβό της. 

Με το γάμο του με την κόρη του Αρδουίνου κόμη του Τουρίνου επιβεβαίωσε τη συμμαχία με το γειτονικό Τουρίνο. Περί το 990 παραχώρησε την Ιβρέα στον γιο του εξαδέλφου του, τον Αρντουίνο, μετέπειτα βασιλιά της Λομβαρδίας.

Οικογένεια
Νυμφεύτηκε πριν το 987 τη Ρικίλντα, κόρη του Αρντουίνου του φαλακρού κόμη του Τουρίνο.

Αναφορές

Οίκος της Ιβρέας
Κόστα Μπράβα

Η Κόστα Μπράβα είναι παραλιακή περιοχή της Καταλονίας στη βορειοανατολική Ισπανία στα σύνορα με τη Γαλλία. Η ομορφιά και το κλίμα βοήθησαν στην ανάπτυξη του τόπου. Περιλαμβάνει τις πόλεις Τόσα ντελ Μαρ, Παλαμάς, Σαν Φελίου δε Λιοβρεγάτ, Ρόσας, Καντανακές, Καστελό ντε Αμπουρίας και άλλες πόλεις που είναι σημαντικά κέντρα της Καταλωνίας.
Καταλονία
Κωδικός χώρας FIFA

Η FIFA προσδιορίζει ένα κωδικός χώρας για κάθε ένα από τα μέλη της, ακόμη και για τα μη-μέλη της. Ο κωδικός αυτός αποτελείται από τρία γράμματα. Οι κωδικοί αυτοί είναι οι επίσημοι κωδικοί που χρησιμοποιούνται από τη FIFA και τις ηπειρωτικές συνομοσπονδίες (AFC, CAF, CONCACAF, CONMEBOL, OFC και UEFA) ως συντομογραφίες για τις χώρες και τις εξαρτημένες περιοχές, σε επίσημες διοργανώσεις.

Κωδικός χώρας FIFA
Η FIFA έχει 211 μέλη, με το κάθε ένα να έχει ένα μοναδικό κωδικό χώρας..

Κωδικοί για μη μέλη
Οι ακόλουθιοι κωδικοί αφορούν χώρες ή εξαρτημένες περιοχής οι οποίες δεν είναι μέλη της FIFA, αλλά οι κωδικοί τους είτε χρησιμοποιούνται στις βάσεις δεδομένων αποτελεσμάτων της FIFA ή χρησιμοποιούνται συχνά από τις ιστοσελίδες των συνομοσπονδιών.

Παράτυπο κωδικοί
Οι ακόλουθοι κωδικοί αναφέρονται σε χώρες ή ανεξάρτητες περιοχές οι οποίες δεν είναι συνδεδεμένες με τη FIFA. Παρόλο που είναι μέλη των συνομοσπονδιών, οι κωδικοί αυτοί δεν χρησιμοποιούνται από τη FIFA.

Απαρχαιωμένοι κωδικοί χώρας
Οι ακόλουθοι κωδικοί είναι απαρχαιωμένοι επειδή η χώρα έπαψε να υπάρχει, άλλαξε όνομα, άλλαξε κωδικό ή πλέον αποτελεί μέρος μιας άλλης χώρας.

Διαφορές μεταξύ FIFA, ΔΟΕ και ISO
Παρόλο που οι περισσότεροι κωδικοί χωρών FIFA είναι οι ίδιοι με τους κωδικούς της Διεθνούς Ολυμπιακής Επιτροπής (ΔΟΕ) που χρησιμοποιούνται στους Ολυμπιακούς Αγώνες και με τους κωδικούς ISO, υπάρχουν μερικές διαφορές:

Υπάρχουν επίσης μερικές χώρες που είναι συνδεδεμένες με τη FIFA αλλά όχι με τη Διεθνή Ολυμπιακή Επιτροπή (ΔΟΕ), και αντίστροφα:

 Συνδεδεμένες με τη FIFA αλλά όχι με τη ΔΟΕ (13):
 Αγγλία
 Ανγκουίλα
 Βόρεια Ιρλανδία
 Γιβραλτάρ
 Κουρασάο
 Μακάου
 Μοντσερράτ
 Νέα Καληδονία
 Νήσοι Φερόες
 Ουαλία
 Σκωτία
 Ταϊτή
 Τερκς και Κέικος
 Μέλη της ΔΟΕ αλλά όχι συνδεδεμένα με τη FIFA (8):
 Ηνωμένο Βασίλειο
 Κιριμπάτι
 Μονακό
 Ναουρού
 Νήσοι Μάρσαλ
 Ομόσπονδες Πολιτείες της Μικρονησίας
 Παλάου
 Τουβαλού

Δείτε ακόμη
 Κατάλογος κωδικών χωρών ΔΟΕ
 ISO 3166-1

Παραπομπές

Εξωτερικοί σύνδεσμοι
 Κωδικός χώρας FIFA – λίστα που διατηρείται από τον Rec.Sport.Soccer Statistics Foundation.

FIFA
Λία Γκότι

Η Λία Γκότι γεννήθηκε στις 4 Οκτωβρίου 1997 και είναι Αμερικανίδα ηθοποιός πορνογραφικών ταινιών. Ξεκίνησε την καριέρα της στην βιομηχανία πορνό το 2015, σε ηλικία δεκαοκτώ ετών και κατά την διάρκεια της καριέρας της, αριθμεί περισσότερες από 40 ταινίες στις οποίες έχει συμμετάσχει.

Παιδικά χρόνια 

Η Λία Γκότι, (γεννημένη ως Raegan Brogdon) γεννήθηκε στις 4 Οκτωβρίου 1997 στο Τέξας των Ηνωμένων Πολιτειών Αμερικής. Τα παιδικά της χρόνια, τα έζησε στο Τέξας μαζί με την οικογένειά της. Αποφοίτησε από το Λύκειο στην ηλικία των δεκαοκτώ ετών και ξεκίνησε τις σπουδές της στο Πανεπιστήμιο Βιοτεχνολογίας και Μηχανικής του Τέξας, αλλά σταμάτησε προσωρινά τις σπουδές της για να ασχοληθεί με την καριέρα της στο πορνό.

Καριέρα 

Η Λία Γκότι ξεκίνησε την καριέρα της στην βιομηχανία πορνό το 2015, σε ηλικία δεκαοκτώ ετών. Αρχικά υπέγραψε συμβόλαιο με την Exxxotica, και μετά από λίγους μήνες κέρδισε στον διαγωνισμό της εταιρείας και κέρδισε τον τίτλο Miss Exxxotica. Αυτός είναι και ο λόγος όπου έγινε ευρέως γνωστή. Αρχικά εμφανίστηκε μόνο σε σόλο σκηνές, αλλά μόλις χώρισε με το αγόρι της αποφάσισε, να συμμετάσχει σε λεσβιακές σκηνές και σε σκηνές αγόρι με κορίτσι. Κατά την διάρκεια της καριέρας της, η Λία Γκότι έχει συνεργαστεί με διάφορες εταιρείες όπως, Tushy, Vixen, Mofos, Blacked, Met-Art, Evil Angel, Naughty America και Jules Jurdan.

Προσωπική ζωή 
Η Λία Γκότι, στον ελεύθερο χρόνο της ασχολείται με την γυμναστική και κυρίως με το crossfit. Επίσης, απολαμβάνει να ασχολείται με το ψάρεμα. Έχει δηλώσει ότι, όταν δεν βρίσκεται σε σχέση με κάποιο αγόρι αυνανίζεται 10-12 φορές την ημέρα χρησιμοποιώντας την μέθοδο Hitachi και ότι αναμένει στο μέλλον να συνεχίσει τις σπουδές της στην βιοτεχνολογία.

Παραπομπές

Αμερικανίδες ηθοποιοί πορνογραφικών ταινιών
Α1 Κατηγορία υδατοσφαίρισης γυναικών 2017-18

Το πρωτάθλημα Ελλάδας πόλο γυναικών για την περίοδο 2017–18 ήταν το 31ο στην ιστορία του θεσμού. Διεξήχθη με τη συμμετοχή οκτώ ομάδων και με το νέο σύστημα που εφαρμόζεται απ' την περσινή σεζόν. Στην Α' φάση οι ομάδες χωρίστηκαν σε 2 ομίλους, όπου στον 1ο συμμετείχαν οι 4 πρώτες ομάδες της περυσινής περιόδου και στον 2ο οι άλλες 4. Η πρώτη φάση ξεκίνησε στις 21 Οκτωβρίου και τελείωσε στις 18 Νοεμβρίου 2017. Η δεύτερη φάση ξεκίνησε στις 25 Νοεμβρίου και τελείωσε στις 16 Δεκεμβρίου. Η τρίτη φάση ξεκίνησε στις 5 Ιανουαρίου και τελείωσε στις 10 Μαρτίου 2018. Πρωταθλήτρια ομάδα αναδείχθηκε στις 15 Μαΐου ο Ολυμπιακός για 9η φορά στην ιστορία του, επικρατώντας στην σειρά των τελικών με 3-0 της Βουλιαγμένης.

Α' φάση

Α' όμιλος

Β' όμιλος

Β' φάση

Γ' όμιλος 
Στο Γ' όμιλο μετείχαν οι δύο πρώτες ομάδες του Α' ομίλου, και αγωνίστηκαν στις δύο νίκες. Και οι δύο ομάδες συνέχισαν στον Στ' όμιλο.

Δ' όμιλος 
Αγωνίστηκαν οι δύο τελευταίες ομάδες του Α' ομίλου και οι δύο πρώτες του Β' ομίλου. Οι δύο πρώτες προκρίθηκαν στον Στ' όμιλο, ενώ οι δύο τελευταίες στον Ζ' όμιλο.

Ε' όμιλος 
Στον Ε' όμιλο μετείχαν οι δύο τελευταίες ομάδες του Β' ομίλου, και αγωνίστηκαν στις δύο νίκες. Και οι δύο ομάδες συνεχίσαν στον Ζ' όμιλο.

Γ' φάση

Στ' όμιλος 
Οι ομάδες ξεκίνησαν με μπόνους βαθμών: 1η Γ' ομίλου: 6 βαθμοί, 2η Γ' ομίλου: 3 βαθμοί, 1η Δ' ομίλου: 1 βαθμός, 2η Δ' ομίλου: 0 βαθμοί. Όλες οι ομάδες συνέχισαν στα πλέι οφ.

Ζ' όμιλος 
Οι ομάδες ξεκίνησαν με μπόνους βαθμών: 3η Δ' ομίλου: 6 βαθμοί, 4η Δ' ομίλου: 3 βαθμοί, 1η Ε' ομίλου: 1 βαθμός, 2η Ε' ομίλου: 0 βαθμοί.

Πλέι άουτ 
Μετείχαν οι 2 τελευταίες ομάδες του Ζ' ομίλου και αγωνίστηκαν στις 2 νίκες.

Πλέι οφ 
Συμμετείχαν οι ομάδες του Στ' ομίλου. Οι ημιτελικοί και ο μικρός τελικός κρίθηκαν στις 2 νίκες, ενώ ο μεγάλος τελικός στις 3.

Το πανόραμα των πλέι οφ:

Ημιτελικοί

Μικρός τελικός

Μεγάλος τελικός

Τελική κατάταξη

Παραπομπές

Εξωτερικοί σύνδεσμοι 
 Κολυμβητική Ομοσπονδία Ελλάδος
 Αποτελέσματα

2017 2018
Υδατοσφαίριση το 2017
Υδατοσφαίριση το 2018
Ιωάννης Α΄ του Σαλόν-Αρλαί

Ο Ιωάννης Α΄ (γαλλ. Jean Ι, 1258-1315) από τον Οίκο της Ιβρέας ήταν κύριος του Αρλαί (1266-1315) και υποκόμης του Μπεζανσόν (1295-1315).

Βιογραφία
Ήταν ο πέμπτος γιος του Ιωάννη του παλαιού κόμη του Σαλόν & Ωξόν και της Λάουρας/Λωρέτ, κόρης του Σίμωνα Β΄ κυρίου του Κομμερσύ. Ο πατέρας του αντάλλαξε το Σαλόν & Ωξόν με πόλεις και κάστρα (Σαλίν, Αρλαί, κά) και έκτισε άλλα. Συνολικά οι γονείς του είχαν 30 κάστρα στην περιοχή του Ιούρα της κομητείας της Βουργουνδίας. Ο πρωτότοκος αδελφός του Ούγος νυμφεύτηκε την Αδελαΐδα κόμισσα της Βουργουνδίας και έγινε έτσι κόμης συζυγικώ δικαιώματι· το 1248 απεβίωσε ο Ούγος και ο γιος του Όθων Δ΄ ήταν ενός έτους. Τότε ο Ιωάννης ο παλαιός ανέλαβε τη διακυβέρνηση της κομητείας.

Πολέμησε με την ένωση των βαρόνων εναντίον τού Φιλίππου Δ΄ της Γαλλίας στη μεταξύ τους διαμάχη (1294-1301). Το 1305 πολέμησε εναντίον του ανιψιού του Ρέτζιναλντ για να τον πιέσει να αναγνωρίσει την επικυριαρχία του επί των γειτονικών του κάστρων Ντραμελαί, Μπινάν και Πιμορίν. Μετά το 1315 δεν έχουμε ιστορικές αναφορές γι' αυτόν. Τον διαδέχθηκε ο γιος του Ούγος Α΄ ως κύριος του Αρλαί.

Οικογένεια
Νυμφεύτηκε πρώτα το 1272 τη Μαργαρίτα των Καπετιδών, κόρη του Ούγου Δ΄ δούκα της Βουργουνδίας και είχε τέκνο:
 Ούγος Α΄ 1288-1322, κύριος του Αρλαί, Αργκουέλ, Κουιζώ και υποκόμης του Μπεζανσόν.

Έπειτα ο Ιωάννης Α΄ έκανε δεύτερο γάμο με την Αλίκη, κόρη του Ραούλ Β΄ κυρίου του Κλερμόν-Νελ και είχε τέκνο:
 Αικατερίνη απεβ. 1355, παντρεύτηκε τον Τιμπώ Ε΄ κύριο του Νεσατέλ-Βουργουνδίας.

Πρόγονοι

Αναφορές σε πηγές

Οίκος της Ιβρέας
Κοένρεντ της Νορθουμβρίας

Ο Κοένρεντ της Νορθουμβρίας (Coenred, πέθανε το 718) βασιλιάς της Νορθουμβρίας (716 - 718) ήταν διάδοχος του Όσρεντ της Νορθουμβρίας, ο συγγραφέας Ιωάννης του Φορντάν αναφέρει ότι ο Κοένρεντ ήταν ο δολοφόνος του. Ανήκε σε δευτερεύοντα κλάδο του βασιλικού Οίκου της Βερνικίας, μακρινός πρόγονος του ήταν ο Ίδα της  Βερνικίας, ο Κοένρεντ ήταν ο πρώτος από τον κλάδο του που βασίλευσε στην Νορθουμβρία. Τα Χρονικά του Ούλστερ καταγράφουν τον θάνατο του Κάθγουιν βασιλιά των Σαξόνων (718), τον συσχετίζουν πιθανότατα με τον Κοένρεντ.
Ο Γουλιέλμος του Μαλμέσμπορρι περιγράφει τον Κοένρεντ ότι ανήκε στην "ίδια πάστα με τον Όσρεντ" δηλαδή φιλόδοξος, σκληρός, ενεργητικός και πολεμοχαρής. Ο τρόπος θανάτου του είναι άγνωστος, τον διαδέχθηκε ο Όσρικ της Νορθουμβρίας αδελφός του Όσρεντ και εκείνον με την σειρά του διαδέχθηκε ο Κέολγουλφ της Νορθουμβρίας αδελφός του Κοένρεντ.

Πηγές

Higham, N.J., The Kingdom of Northumbria AD 350-1100. Stroud: Sutton, 1993. 
Marsden, J., Northanhymbre Saga: The History of the Anglo-Saxon Kings of Northumbria. London: Cathie, 1992. 
Plummer, Charles, Venerabilis Baedae Opera Historica. Volume 2. Oxford: Clarendon Press, 1896, page 340.

Εξωτερικοί σύνδεσμοι

Κοένρεντ 

Βασιλείς της Νορθουμβρίας
Βασιλικός Οίκος της Νορθουμβρίας
Όσρικ της Νορθουμβρίας

Ο Όσρικ της Νορθουμβρίας (Osric, πέθανε στις 9 Μαΐου 729) βασιλιάς της Νορθουμβρίας (718 - 729) ήταν διάδοχος του Κοένρεντ της Νορθουμβρίας. Ο Συμεών του Νταρχάμ τον καταγράφει σαν γιο του Άλντφριθ της Νορθουμβρίας συνεπώς ήταν αδελφός ή ετεροθαλής αδελφός του Όσρεντ της Νορθουμβρίας, μια εναλλακτική λύση από πηγές τον αναφέρει σαν γιο του Άλφριθ δηλαδή πρώτο ξάδελφος του Όσρεντ.
Ο Βέδας αναφέρει ελάχιστα γεγονότα σχετικά με τον Όσρικ, το μοναδικό γεγονός που καταγράφει ήταν η εμφάνιση κομητών την περίοδο του θανάτου του σαν ένδειξη της ασθένειας του βασιλιά. Ο Γουλιέλμος του Μαλμέσμπουρι αντίστοιχα επαινεί τον Όσρικ για την απόφαση του να ορίσει διάδοχο του τον αδελφό του Κοένρεντ Κέολγουλφ της Νορθουμβρίας.

Πηγές

Higham, N.J., The Kingdom of Northumbria AD 350-1100. Stroud: Sutton, 1993. 
Marsden, J., Northanhymbre Saga: The History of the Anglo-Saxon Kings of Northumbria. London: Cathie, 1992.

Εξωτερικοί σύνδεσμοι

Όσρικ

Βασιλείς της Νορθουμβρίας
Βασιλικός Οίκος της Νορθουμβρίας
Ιωάννης Γ΄ του Σαλόν-Αρλαί

Ο Ιωάννης Γ΄, γαλλ. Jean III (απεβ. 1418) από τον Οίκο της Ιβρέας ήταν κύριος του Αρλαί.

Βιογραφία
Ήταν το μόνο τέκνο του Λουδοβίκου Α΄ κυρίου του Αργκέλ και της Μαργαρίτας των Βιεν, κόρης του Φιλίππου κυρίου του Πυμόν. Ο πατέρας του απεβίωσε στη Μεσημβρία, στη Σταυροφορία του Αμεδαίου ΣΤ΄ κόμη της Σαβοΐας υπέρ του 2ου εξαδέλφου του Ιωάννη Ε΄ Παλαιολόγου Αυτοκράτορα των Ρωμαίων.

Το 1388 απεβίωσε ο Ούγος Β΄ κύριος του Αρλαί και επειδή ο νεότερος αδελφός του Λουδοβίκος Α΄ είχε τελευτήσει από το 1366, τον διαδέχθηκε ο Ιωάννης Γ΄ ως κύριος του Αρλαί.

Με το γάμο του με τη Μαρία πριγκίπισσα της Οράγγης, έγινε πρίγκιπας της Οράγγης συζυγικώ δικαιώματι (jure auxoris) και το πριγκιπάτο περιήλθε στον Οίκο του. Το 1418 απεβίωσε και τον διαδέχθηκε ο γιος του Λουδοβίκος Β΄ ως πρίγκιπας της Οράγγης.

Οικογένεια
Νυμφεύθηκε τη Μαρία των Μπω, κόρη και κληρονόμο του Ραϋμόνδου Ε΄ πρίγκιπα της Οράγγης και είχε τέκνο:
 Λουδοβίκος Β΄ κύριος του Αρλαί και πρίγκιπας της Οράγγης.

Πρόγονοι

Πηγές
 Frédéric Barbey, Louis de Chalon, Prince d'Orange, in the series Mémoires et documents publiés par la Société d'histoire de la Suisse romande, 2nd series, vol. XIII, Lausanne, Librairie Payot, 1926
 J.K.H. de Roo van Alderwerelt: De voorgeschiedenis van het wapen gevoerd door de eerste prins van Orange uit het geslacht van de graven van Nassau, in: Jaarboek van het Centraal Bureau voor Genealogie, part XXV, 1971

Οίκος της Ιβρέας
Κριμαϊκό δημοψήφισμα κυριαρχίας (1991)

Ένα δημοψήφισμα σχετικά με την κυριαρχία πραγματοποιήθηκε στην Κριμαϊκή Περιφέρεια της Ουκρανικής ΣΣΔ, στις 20 Ιανουαρίου του 1991, δύο μήνες πριν από το πανενωσιακό δημοψήφισμα του 1991. Οι ψηφοφόροι ρωτήθηκαν αν επιθυμούν την αποκατάσταση της Αυτόνομης Σοβιετικής Σοσιαλιστικής Δημοκρατίας της Κριμαίας, η οποία είχε καταργηθεί το 1945. Η πρόταση εγκρίθηκε από το 94% των ψηφοφόρων. Συνολικά 1.343.855 ψηφοφόροι ψήφισαν υπέρ της πρότασης, ενώ 81.254 ψηφοφόροι ψήφισαν κατά. Η προσέλευση ήταν 81,5%.

Παρασκήνιο 

Η Κριμαϊκή ΑΣΣΔ δημιουργήθηκε αρχικά το 1921, ως μέρος της Ρωσικής ΣΟΣΔ στη Σοβιετική Ένωση. Στην Κριμαία εισέβαλε η Ναζιστική Γερμανία κατά τη διάρκεια του Β΄ Παγκοσμίου Πολέμου και, όταν η περιοχή ανακτήθηκε από την ΕΣΣΔ το 1944 οι Τάταροι της Κριμαίας, οι Αρμένιοι, οι Βούλγαροι και οι Έλληνες εκτοπίστηκαν στην Κεντρική Ασία, με πρόσχημα την υποτιθέμενη συνεργασία τους με τους γερμανούς κατακτητές. Η ΑΣΣΔ καταργήθηκε και η Κριμαία έγινε περιφέρεια. Στις 5 Φεβρουαρίου 1954 μεταφέρθηκε στην Ουκρανική ΣΣΔ.

Η βασική διαφορά ανάμεσα σε μια Περιφέρεια και μια Αυτόνομη Δημοκρατία που προτείνει το δημοψήφισμα είναι ότι οι δημοκρατίες υπόκεινται στην Νέα Ενωσιακή Συνθήκη και σύμφωνα με τους σύγχρονους νόμους για την απόσχιση από την ΕΣΣΔ θα μπορούσε να αποφασίσει μόνη της αν θα παραμείνει εντός της αποχωρούσας Σοβιετικής Δημοκρατίας ή θα παραμείνει στην ΕΣΣΔ. Η Κριμαϊκή ΑΣΣΔ εφάρμοσε το δικαίωμά της το 1994 και το 2014.

Αποτελέσματα

Επακόλουθα 
Μετά το δημοψήφισμα, το Ανώτατο Σοβιέτ της Ουκρανικής ΣΣΔ πέρασε το νόμο  "Για την Αποκατάσταση της Αυτόνομης Σοβιετικής Σοσιαλιστικής Δημοκρατίας της Κριμαίας" στις 12 Φεβρουαρίου 1991. Με το νόμο αυτό έγινε αυτόνομη δημοκρατία εντός της Ουκρανίας.

Παραπομπές 

Δημοψηφίσματα στην Σοβιετική Ένωση
Βανκούβερ Κάνακς

Οι Βανκούβερ Κάνακς (αγγλικά: Vancouver Canucks) είναι καναδική επαγγελματική ομάδα χόκεϊ επί πάγου που εδρεύει στο Βανκούβερ της Βρετανικής Κολομβίας. Μετέχει στο πρωτάθλημα του NHL. Είναι μέλος της κατηγορίας του Ατλαντικού στην Ανατολική περιφέρεια του πρωταθλήματος. Οι Κάνακς διεξάγουν τους εντός έδρας αγώνες τους στο Rogers Arena, παλαιότερα γνωστό ως General Motors Place, το οποίο έχει επίσημη χωρητικότητα 18.910 θεατές.

Οι Κάνακς προσχώρησαν στο πρωτάθλημα το 1970 ως ομάδα επέκτασης μαζί με τους Μπάφαλο Σέιμπρς. Στην ιστορία του NHL, η ομάδα έφτασε τρεις φορές στον τελικό του Κυπέλλου Στάνλεϊ, χάνοντας τους Νιου Γιορκ Αϊλάντερς το 1982, τους Νιου Γιορκ Ρέιντζερς το 1994 και τους Μπόστον Μπρούινς το 2011. Έχουν κερδίσει το Πρέζιντενς Τρόφι με το καλύτερο ρεκόρ του πρωταθλήματος τις περιόδους 2010-11 και 2011-12. Κέρδισαν τρεις τίτλους κατηγορίας ως μέλη της κατηγορίας Σμίθ από το 1974 έως το 1993 και επτά τίτλους ως μέλη της βορειοδυτικής κατηγορίας από το 1998 έως το 2013.

Τέσσερις αριθμοί έχουν αποσυρθεί στην ιστορία των Κάνακς, Σταν Σμιλ (12), Τρέβορ Λίντερ (16), Μάρκους Νάσλουντ (19) και Πάβελ Μπουρ (10). Όλοι εκτός από τον Μπουρ διετέλεσαν αρχηγοί της ομάδας. Ο Σμιλ έχει τη διάκριση ότι είναι ο μόνος Κάνακ του οποίου ο αριθμός της φανέλας αποσύρθηκε στην παλιά έδρα της ομάδας, το Pacific Coliseum, καθώς και ο μοναδικός Κάνακ που αγωνίστηκε σε ολόκληρη τη σταδιοδρομία του με την ομάδα έως το τέλος της καριέρας του.

Επιτυχίες

Πρωταθλήματα 
 0

Τίτλοι Περιφέρειας 
 3 (1981–82, 1993–94, 2010–11)

Τίτλοι Κατηγορίας 
 10 (1974–75, 1991–92, 1992–93, 2003–04, 2006–07, 2008–09, 2009–10, 2010–11, 2011–12, 2012–13)

Παραπομπές

Εξωτερικοί σύνδεσμοι 
 

Κανακς
Βέντλαντ

Το Βέντλαντ (γερμανικά: Wendland) είναι περιοχή στη Γερμανία στα σύνορα των σημερινών κρατιδίων του Βραδεμβούργου, του Μεκλεμβούργου-Δυτικής Πομερανίας, της Κάτω Σαξονίας και της Σαξονίας-Άνχαλτ. Κέντρο του είναι το Ανοβεριανό Βέντλαντ στην επαρχία Λούχοφ-Ντάνενμπεργκ στην Κάτω Σαξονία.

Το 2012 το κράτος της Κάτω Σαξονίας όρισε τα χωριά Ρούντλινγκ στο Ανοβεριανό Βέντλαντ για τον γερμανικό κατάλογο υποψήφιων για μελλοντικά μνημεία παγκόσμιας κληρονομιάς της UNESCO. Μεταγενέστερες αποφάσεις που θα καθόριζαν την επιτυχία αυτής της προσφοράς θα πραγματοποιούνταν το 2013 στη διάσκεψη των υπουργών Παιδείας (Kultusministerkonferenz) και όχι νωρίτερα από το 2017 από την UNESCO.

Ονομασία 
Το Βέντλαντ (Wendland) δεν είναι αρχαίο τοπονύμιο. Ο όρος χρησιμοποιήθηκε για πρώτη φορά γύρω στο 1700, όταν ένας ιερέας από το Βύστροφ έγραψε για τη γλώσσα, τις συνήθειες, τα έθιμα και τα κίνητρα των Πολάβων κατοίκων της περιοχής αυτής. Έβλεπε τους ανθρώπους στις συνοικίες Ντάνενμπεργκ ως Βένδες και έτσι η περιοχή πήρε την ονομασία Βέντλαντ. Με την πάροδο του χρόνου το όνομα έμεινε. Ο όρος Βέντλαντ (Vendland) χρησιμοποιήθηκε για τις περιφέρειες ανατολικά του Λύμπεκ, ωστόσο, χρησιμοποιήθηκε από τους Σκανδιναβικούς λαούς τουλάχιστον πριν από το τέλος του 10ου αιώνα. Μια καταγεγραμμένη ιστορική περίπτωση είναι αυτή του βασιλιά Όλαφ Α΄ της Νορβηγίας το 982, ο οποίος παντρεύτηκε τη βασίλισσα Γκάιρα, κόρη του βασιλιά Μπύριτσλαϊφ του Βέντλαντ.

Παραπομπές 

Περιοχές της Γερμανίας
Βένδες

Οι Βένδες (παλαιά αγγλικά: Winedas, παλαιά σκανδιναβικά: Vindr, γερμανικά: Wenden, Winden, δανικά: vendere, σουηδικά: vender, πολωνικά: Wendowie) είναι ιστορική ονομασία των Δυτικών Σλάβων που ζούσαν κοντά στις γερμανικές οικιστικές περιοχές. Ο όρος δεν αναφέρεται σε έναν ομοιογενή λαό, αλλά σε διάφορους λαούς, φυλές ή ομάδες ανάλογα με το πού και πότε χρησιμοποιείται.

Στον Μεσαίωνα ο όρος Βένδες αναφέρεται συχνά σε Δυτικούς Σλάβους που κατοικούσαν στην Αγία Ρωμαϊκή Αυτοκρατορία, αν και όχι πάντα. Η ονομασία πιθανώς παρέμεινε στις φιννικές γλώσσες (φινλανδικά: Venäjä, εσθονικά: Vene, καρελικά: Veneä) που δηλώνει τη Ρωσία.

Παραπομπές

Εξωτερικοί σύνδεσμοι 

Sorbian Cultural Information
Texas Wends
Australian Wends
Texas Wendish Heritage Society
Wendish Research Exchange

Ιστορικές πληθυσμιακές ομάδες της Ευρώπης
Λεχίτες
Σλαβικές φυλές
Άλρεντ της Νορθουμβρίας

Ο Άλρεντ της Νορθουμβρίας, βασιλιάς της Νορθουμβρίας (765 - 774) έγινε βασιλιάς της Νορθουμβρίας χάρη στον γάμο του με την Όσφιγκου κόρη του Oσούλφ της Νορθουμβρίας και εγγονή του Έαντμπερτ της Νορθουμβρίας. Ένα γενεαλογικό δέντρο τον παρουσιάζει σαν απόγονο του Ίδα της Βερνικίας μέσω του γιου του Έαντρικ.
Ο Έθελβαλντ Μόλλ της Νορθουμβρίας εκθρονίστηκε (765) και τον διαδέχτηκε ο Άλρεντ, λίγα είναι γνωστά για το διάστημα της βασιλείας του το Αγγλοσαξωνικό χρονικό αναφέρει ότι εκθρονίστηκε και εξορίστηκε. Ο Συμεών του Νταρχάμ αναφέρει ότι δραπέτευσε για το βασίλειο των Πίκτων και έγινε δεκτός από τον βασιλιά τους Κινιόντ.
Ο Φράνκ Στέντον τονίζει τις συνδέσεις του Άλρεντ με τις Αγγλικές ηπειρωτικές αποστολές, η αποστολή του Αγίου Γουίλχαντ που είχε σαν αποτέλεσμα την ίδρυση της αρχιεπισκοπής της Βρέμης έγινε ύστερα από θρησκευτική σύνοδο η οποία συνεκλήθη με πρωτοβουλία του Άλρεντ. Έχει διασωθεί επίσης ένα γράμμα από τον Άλρεντ στον Άγιο Λάλλ αρχιεπίσκοπο του Μάιντς ο οποίος ήταν γηγενής από το Ουέσσεξ.
Τον Άλρεντ διαδέχθηκε ο Έθελρεντ Α΄ της Νορθουμβρίας γιος του Έθελβαλντ Μόλλ, ο γιος του Οσρέντ Β΄ της Νορθουμβρίας έγινε αργότερα βασιλιάς ενώ ένας δεύτερος γιος του ο Άλκμουντ του Ντέρμπι δολοφονήθηκε κατά την διάρκεια της βασιλείας του Ίρντγουλφ της Νορθουμβρίας και ανακηρύχτηκε Άγιος.

Πηγές

Anderson, Alan Orr, Scottish Annals from English Chroniclers A.D. 500 to 1286. David Nutt, London, 1908.
Higham, N.J., The Kingdom of Northumbria AD 350-1100. Stroud: Sutton, 1993. 
Kirby, D.P., The Earliest English Kings. London: Unwin, 1991. 
Marsden, J., Northanhymbre Saga: The History of the Anglo-Saxon Kings of Northumbria. London: Cathie, 1992. 
Stenton, Sir Frank M., Anglo-Saxon England. Oxford: Oxford UP, 1971 (3rd edn.) 
Yorke, Barbara, Kings and Kingdoms of early Anglo-Saxon England. London: Seaby, 1990.

Εξωτερικοί σύνδεσμοι

Άλρεντ

Βασιλείς της Νορθουμβρίας
Βασιλικός Οίκος της Νορθουμβρίας
Ναός Αγίου Γεωργίου Βραυρώνας-Μαρκόπουλου

Ο ναός Αγίου Γεωργίου Βραυρώνας-Μαρκόπουλου είναι κτισμένος μέσα σε αρχαιολογικό χώρο, συγκεκριμένα εκεί που είναι ο ναός της Άρτεμις. Βρίσκεται κάποια μέτρα πιο πέρα από την Παλαιοχριστιανική Βασιλική Βραυρώνας. Χρονολογείται στα μέσα του 15ου αιώνα. Αποτελεί αξιοθέατο του αρχαιολογικού χώρου της Βραυρώνας και ανήκει στην ενορία Αγίου Νικολάου Μαρκοπούλου. Γιορτάζει την ημέρα της ονομαστικής γιορτής του Αγίου Γεωργίου στις 23 Απριλίου ή τη Δευτέρα του Πάσχα με εσπερινό και Θεία Λειτουργία. Υπήρξε ασκητήριο του Αγίου Τιμοθέου κατά τα τέλη του 16ου αιώνα κατά την περίοδο της πρώιμης Τουρκοκρατίας.

Αρχιτεκτονική
Είναι κτισμένος βορειοδυτικά στον ιερό βράχο και ένα τμήμα του είναι λαξευμένο μέσα σε αυτόν. Είναι μονόχωρος τύπος ναού της υστεροβυζαντινής περιόδου. Η στέγη του είναι με κεραμίδια και γενικά ολόκληρο το μικρό εκκλησάκι είναι κατασκευασμένο από υλικά που κρατούν από τα πρώτα χριστιανικά χρόνια. Έχει τρούλο και είναι δίριχτη. Ο τρούλος στηρίζεται σε τυφλά αψιδώματα και σταυροειδώς και αποτελεί το μεγαλύτερο μέρος του ναού. Είναι επίσης οκταγωνικός. Τα παράθυρα του είναι πολεμιστροειδή και σκαλισμένα στα σημεία του ορίζοντα. Μια "τυφλή" και ακανόνιστη κόγχη Ιερού υπάρχει στην ανατολική πλευρά, που φτάνει μέχρι τα κεραμίδια. Στα δυτικά υπάρχει θολοσκεπής νάρθηκας, με υπερυψωμένη κεραμωτή στέγαση, που μαζί με τον τρούλο δημιουργεί ένα δίδυμο υπερυψωμένων απολήξεων.

Ιστορία 
Το 1962 αποκαταστάθηκε μεγάλο μέρος του, καθώς αφαιρέθηκαν προσκτίσματα νεότερης κατασκευής που δε χρειάζονταν από τη δυτική πλευρά του. Ακόμη αφαιρέθηκε νεότερο κτιστό τέμπλο που θεωρήθηκε ευτελές, καθώς και πλακίδια δαπέδου. Αυτό είχε ως αποτέλεσμα να αποκαλυφθεί το αρχικό δάπεδο.

Είναι φανερό πως υπήρχε στη θέση του μεγαλύτερος χριστιανικός ναός, κάτι που γίνεται αντιληπτό από το τμήμα ημικυκλικής αψίδας που βρίσκεται μπροστά από τη μικρή κόγχη του και τους ραβδωτούς κίονες. Τα λαξεύματα επάνω στο βράχο καταδεικνύουν ίχνη παλαιότερων κτισμάτων που συνδέονταν με τον αρχαίο ναό.

Περίπου το 1580 όταν ο Άγιος Τιμόθεος αποφάσισε πως ήθελε περισσότερη ησυχία, κατέφυγε στη Βραυρώνα, όπου επισκεύασε το ναό. Το χρησιμοποίησε ως ησυχαστήριο, όπως και μια σπήλια εκεί κοντά. Αγόρασε την περιοχή "Παλαιός Βραώνας", ανακαίνισε το χώρο, έφτιαξε καινούργιες τοιχογραφίες και έχτισε καινούργια κελιά. 

Η είσοδος στο χώρο είναι δυνατή μόνο κατά τις ώρες λειτουργίας του αρχαιολογικού χώρου, ενώ ο ναός είναι κλειστός από την αρχαιολογική υπηρεσία.

Αγιογραφίες 
Οι αγιογραφίες του ήταν σπουδαία φιλοτεχνήματα όμως σώζονται λίγες όπως αυτή του Αγίου Τιμοθέου που είναι σπάνια. Κατά τις εργασίες συντήρησης το 1960 βρέθηκαν τοιχογραφίες πριν το 1589 όπως αυτή του Αγίου Κοσμά με 4 στιθάρια και κόσμημα στη βάση του νότιου τοίχου.

Εξωτερικοί σύνδεσμοι 
 https://www.youtube.com/watch?v=nnCwyDSu5Ys

Παραπομπές

Δείτε επίσης 

 Βραυρώνα
 Αρτέμιδα Αττικής

Εκκλησίες αφιερωμένες στον Άγιο Γεώργιο
Δήμος Σπάτων - Αρτέμιδος
Αρχαιολογικοί χώροι της Αθήνας
Αρχαιολογικοί χώροι της Αττικής
Βόρεια Αστέρια

Τα Βόρεια Αστέρια, γνωστοί και ως Βορ.Ας, ήταν Ελληνικό hip-hop συγκρότημα από τη Θεσσαλονίκη. Ιδρύθηκε το 1999 και αποτελούνταν από τους Μικρό Κλέφτη, Λεξ, Τζαμάλ, Ζήνων και Mondi. Στην αρχική δομή του συγκροτήματος συμμετείχε ο 3D, ο Des και ο Aldo. H στιχουργική τους δείχνει να είναι επηρεασμένη από τη ζωή και την καθημερινότητά τους. Η πόλη τους, η Θεσσαλονίκη, αναφέρονταν επανειλημμένα σε κομμάτια όπως το Θερμή Θεσσαλονίκη και το 24/7.

Ιστορία
Ξεκίνησαν ως graffiti crew στη Θεσσαλονίκη το 1997, αλλά η φιλία των παιδικών χρόνων και η από κοινού αγάπη για τη μουσική οδήγησε στη σύνθεση του συγκροτήματος το 1999. Η δημιουργία οφείλεται στην ένωση των Άλυτων Γρίφων, Χάσμα και Παρείσακτων, τα οποία ήταν project στα οποία δούλεψαν τα μέλη του συγκροτήματος στο παρελθόν.

Από το 1999, τα Βόρεια Αστέρια παρήγαν και έγραφαν μονοί τους τη μουσική τους. Την παραγωγή των κομματιών είχε αναλάβει ο Mondi με τον Μικρό Κλέφτη, ενώ συχνά συμμετείχαν ο Dof και ο Aldo. Τη μίξη συνήθως αναλάμβανε ο Squeezy Anks.

Το 2003 κυκλοφόρησαν ανεξάρτητα οι πέντε πρώτοι δίσκοι τους, ως αποτέλεσμα των προηγούμενων χρόνων προετοιμασίας. Μέσα στο 2003, αυτές οι δουλειές μοιραστήκαν δωρεάν μέσα από τις συναυλίες στις οποίες έλαβαν μέρος.

Μέχρι το 2010, κυκλοφόρησαν άλλα επτά άλμπουμς. Τα Βόρεια Αστέρια είχαν απορρίψει τις προτάσεις των δισκογραφικών εταιριών. Τα περισσότερα άλμπουμς τους έχουν κυκλοφορήσει ελευθέρα, ενώ κάποια είχαν αρχικώς κυκλοφορήσει με μια ελάχιστη συμβολική τιμή.

Ωστόσο, μέσα στο 2010, αποφάσισαν να συνεργαστούν με μια ανεξάρτητη ραπ δισκογραφική εταιρία, την Ηχοκρατορία. Έτσι, τον Δεκέμβριο του 2010 κυκλοφόρησαν τον πιο πρόσφατο δίσκο τους, με τίτλο 5 Αστέρων.

Δισκογραφία

 Χαλαρά (2003)
 Χαλαρότερα (2004)
 Squeezy Anks - H.A.S.H. Mixtape (2007)
 Τα Αυθεντικά της Πόλης (2010)
 5 Αστέρων (2010)

Μέλη 
 Μικρός Κλέφτης (MC)
 Λεξ (MC)
 Τζαμάλ (MC)
 Ζήνων (MC)
 Mondi (παραγωγός)
3D (ΜC)
Des (MC)
Aldo (παραγωγός)

Εξωτερικοί σύνδεσμοι 
 Βόρεια Αστέρια στο Discogs
 Συνέντευξη στο hip-hop.gr

Ελληνικά hip hop συγκροτήματα
Ελληνικά μουσικά συγκροτήματα
Κωνσταντίνος Αμανατίδης

Ο Κωνσταντίνος Αμανατίδης του Περικλή (1936) είναι Έλληνας πολιτικός.

Βιογραφικά στοιχεία
Γεννήθηκε το 1936 στο Παρθένι Χαλκηδόνας Θεσσαλονίκης. Υπήρξε ιδρυτικό στέλεχος του ΠΑΣΟΚ το 1974 και από το 1975 έως το 1977 διατέλεσε πρόεδρος της Κοινότητας Παρθενίου.

Εκλέχθηκε βουλευτής Β΄ Θεσσαλονίκης του ΠΑΣΟΚ στις εκλογές του 1977, 1981 και 1985.

Παραπομπές 

Βουλευτές εκλεγμένοι με το ΠΑΣΟΚ
Βουλευτές Β΄ Θεσσαλονίκης
Ευάγγελος Πεντάρης

Ο Ευάγγελος Πεντάρης (1933) είναι Έλληνας πολιτικός και πλοίαρχος του εμπορικού ναυτικού.

Βιογραφικά στοιχεία
Ο Βαγγέλης Πεντάρης γεννήθηκε το 1933 στα Χανιά της Κρήτης. Τελείωσε την Σχολή Εμποροπλοιάρχων και εργάστηκε ως πλοίαρχος του εμπορικού ναυτικού. Προδικτατορικά, αποτελούσε στέλεχος του προσωπικού μηχανισμού του Σοφοκλή Βενιζέλου στους ναυτικούς.

Το 1980 υπήρξε πρωταγωνιστής διεθνούς επεισοδίου διάσωσης, καθώς κατάφερε να σώσει περίπου 2.000 ναυτικούς κατά την διάρκεια του πολέμου Ιράν-Ιράκ, αποσφραγίζοντας τον ασύρματο του πλοίου του με κίνδυνο της ζωής του, και στην συνέχεια επικοινωνώντας με τον Πρόεδρο των ΗΠΑ Τζίμμυ Κάρτερ, τον ηγέτη της Σοβιετικής Ένωσης Λεονίντ Μπρέζνιεφ, τον Πάπα Ιωάννη Παύλο Β΄ και τον Διεθνή Ερυθρό Σταυρό, μεταξύ άλλων.

Εκλέχθηκε βουλευτής Β΄ Πειραιώς του ΠΑΣΟΚ το 1981, και επανεκλέχθηκε το 1985.

Το τέλος της βεντέτας Σαρτζετάκηδων - Πενταράκηδων
Το 1985, ο Βαγγέλης Πεντάρης ψήφισε για Πρόεδρο της Δημοκρατίας τον Αρεοπαγίτη Χρήστο Σαρτζετάκη (είχε προηγηθεί η «ρήξη της 9ης Μαρτίου», όταν ο Ανδρέας Παπανδρέου απομάκρυνε τον Κωνσταντίνο Καραμανλή και ξεκίνησε την διαδικασία αναθεώρησης του Συντάγματος) και έτσι, με εκείνη την ψήφο του, τελείωσε την μεγαλύτερη βεντέτα στην ιστορία της Κρήτης, αυτή μεταξύ των οικογενειών Σαρτζέτη-Σαρτζετάκη και Πεντάρη-Πενταράκη.

Οι δύο οικογένειες (από τις ισχυρότερες και μεγαλύτερες της Κρήτης αμφότερες), είχαν  μέχρι τότε εμπλακεί σε ένα αιματοκύλισμα δίχως ορατό τέλος, με εκατοντάδες νεκρούς. Χαρακτηριστικά, υπολογίζεται ότι από το 1941 έως το 1956, μέσα σε μόλις 15 χρόνια, σκοτώθηκαν λόγω αυτής της βεντέτας έως και 140 άνδρες. Μεταξύ των θυμάτων ήταν και ανήλικοι νεαροί. Ο Πεντάρης δήλωσε ότι η αγάπη του για τον Ανδρέα Παπανδρέου τον οδήγησε στο να αποδεχθεί να ψηφίσει για Πρόεδρο τον «οικογενειακό εχθρό» Σαρτζετάκη.

Παραπομπές

Βουλευτές εκλεγμένοι με το ΠΑΣΟΚ
Βουλευτές Β' Πειραιά
Πολιτικοί του ΠΑΣΟΚ
Κάτω Μαμουλάδα Αιτωλοακαρνανίας

Η Κάτω Μαμουλάδα είναι πεδινός οικισμός στη Ναυπακτία στο νομό Αιτωλοακαρνανίας.

Γεωγραφία - Αξιοθέατα 
Η Κάτω Μαμουλάδα βρίσκεται στις δυτικές πλαγιές του όρους Ριγάνι, ανάμεσα στους πρόποδες των λόφων Πούλιανη και Διασέλι σε υψόμετρο 120 μέτρα. Το χωριό είναι πολύ κοντά στην εθνική οδό Αντιρρίου - Ιτέας, αλλά στην επαρχιακή οδό Θέρμου - Ναυπάκτου. Απέχει 4,5 χλμ. ΒΔ. από την Ναύπακτο, της οποίας αποτελεί πλέον προέκταση. Στην περιοχή του λόφο της Πούλιανης έχει βρεθεί αρχαίος οικισμός ο οποίος ανασκάφεται. Αξιοθέατα του χωριού θεωρείται ο ενοριακός ναός του Άγιου Πολυκάρπου, που πρωτοκτίστηκε στα 1900 και αντικαταστάθηκε από καινούργιο πετρόκτιστο το 1970 καθώς και ο Προφήτης Ηλίας στην κορυφή του όρους Ριγάνι (1.472 μ.).

Ιστορία - Ονομασία 
Η Κάτω Μαμουλάδα δημιουργήθηκε από τους κτηνοτρόφους κατοίκους της Μαμουλάδας (λέγεται και Άνω Μαμουλάδα) που ξεχείμαζαν με τα ζώα τους στην περιοχή "Γκινάνι". Το όνομα της πιθανολογείται οτι προέρχεται από παρωνύμιο Μαμούλας, Μαμούλιας - Μαμούλης. Ως οικισμός αναγνωρίστηκε το 1940 και προσαρτήθηκε στην τότε κοινότητα Μαμουλάδας, ενώ σύμφωνα με το σχέδιο Καποδίστριας, το 1997, μαζί με τη Μαμουλάδα ανήκε στον τότε Δήμο Ναυπάκτου. Σύμφωνα με το σχέδιο Καλλικράτης, μαζί με τη Μαμουλάδα αποτελούν την Κοινότητα Μαμουλάδας που ανήκει στη Δημοτική Ενότητα Ναυπάκτου του Δήμου Ναυπακτίας ενώ σύμφωνα με την απογραφή 2011 έχει πληθυσμό 621 κάτοικους.

Απογραφές πληθυσμού

Παραπομπές 

Χωριά του νομού Αιτωλοακαρνανίας
Δήμος Ναυπακτίας
Δήμος Ναυπάκτου
Παραφρένεια

Η παραφρένεια (ή ορθότερα παραφρενία) είναι χρόνια παραληρηματική ψύχωση του φάσματος της σχιζοφρένειας και της παράνοιας, πλην όμως δεν εξελίσσεται σε άνοια και δεν συνοδεύεται από εκφύλιση της νοητικής ικανότητας ή της προσωπικότητας. Χαρακτηρίζεται από ένα οργανωμένο σύστημα παρανοϊκών ψευδαισθήσεων με ή χωρίς παραισθήσεις [1, 2, 3].

Η διαταραχή διαφέρει από την σχιζοφρένεια καθότι παρουσιάζει μικρότερη κληρονομικότητα και ηπιότερη εξέλιξη. Συμβαίνει περί την ηλικία των 60 σε ποσοστό που δεν υπερβαίνει το 4% [4].

Τα ρωσικά ψυχιατρικά εγχειρίδια κατατάσσουν την παραφρένεια ως το τελικό στάδιο της εκδήλωσης παρανοϊκής σχιζοφρένειας. Η συστηματική παραφρένεια, ήτοι αυταπάτες με περίπλοκη λογική δομή, και η εκτατική παρανοϊκή παραφρένεια, ήτοι ψευδαισθήσεις μεγαλείου και ψευδαισθήσεις καταδίωξης, ανήκουν στο φάσμα την παρανοϊκής σχιζοφρένειας. [5]

Ο όρος προτάθηκε το 1912 από τον Emil Kraepelin [6]. Τελευταία ο όρος «παραφρένεια» αντικαταστάθηκε από τη διάγνωση «όψιμη σχιζοφρενική ψύχωση» [4]. Τρέχουσες μελέτες αναγνωρίζουν όμως την διαταραχή αυτή «ουσιώδη διαγνωστική οντότητα με ουσιώδεις διαφορές από την σχιζοφρένεια, όπου οργανικοί παράγοντες διαδραματίζουν ουσιώδη ρόλο σε σημαντική μερίδα των νοσούντων» [4].

Αναφορές 
 Almeida, O. P., Howard, H. F., & Levy, R. (1992). Late paraphrenia: a review. International Journal of Geriatric Psychiatry, 7, 543-548.
 Roth, M. (1955). The natural history of mental disorder in old age. The British Journal of Psychiatry, 101, 281-301
 Late paraphrenia: A variant of schizophrenia manifest in late life or an organic clinical syndrome? A review of recent evidence. International Journal of Geriatric Psychiatry, 13, 775-784
 Casanova, M. F. (2010). The pathology of paraphrenia. Current Psychiatry Reports, 12, 196-201.
 Сметанников, П. Г. (2002). Психиатрия: Краткое руководство для врачей [Psychiatry: A Brief Guide for Physicians] (in Russian). Rostov-on-Don: Phoenix (Феникс). pp. 157, 165. ISBN 5-222-02133-5.
 Kraepelin, Emil. "Über paranoide Erkrankungen." Zeitschrift für die gesamte Neurologie und Psychiatrie 11 (1912): 617-638, here 623-626.

Εξωτερικοί σύνδεσμοι

Σχιζοφρένεια
Διαταραχές παραισθήσεων